རྒྱལ་སྤྱིའི་ནང་དུའང་ྋགོང་ས་ྋསྐྱབས་མགོན་ཆེན་པོ་མཆོག་ལ་ཡིད་ཆེས་དང་གུས་བརྩི་ཆེ་མཐོང་ཅི་ཆེ་ཞུ་བཞིན་ཡོད།དེ་ཡང་ྋམགོན་པོ་མཆོག་གིས་སྐུ་ངལ་ལ་མ་འཛེམས་པར་འཛམ་གླིང་ས་ཕྱོགས་གང་སར་ྋཞབས་ཀྱི་པདྨོ་རྣམ་པར་བཀོད་དེ་ཞི་བདེའི་དུས་རབས་སྐྲུན་ཐབས་སུ་འཛམ་གླིང་གཅིག་དང༌།འགྲོ་བ་མི་གཅིག་གྱུར།ཁོར་ཡུག་སྲུང་སྐྱོབ་བཅས་ཀྱི་ཐད་ལ་སེམས་འཁུར་དགོས་པ་དང༌།ཆོས་ལུགས་ཕན་ཚུན་དབར་མཐུན་འབྲེལ་དགོས་པ།རྩོད་རྙོག་རྣམས་འབྲེལ་མོལ་གྱི་ལམ་ནས་སེལ་ཐབས་གནང་དགོས་པ།འགྲོ་བ་མི་ལ་ཕྱི་དངོས་པོའི་ཡར་རྒྱས་བྱུང་བ་བཞིན་དུ་ནང་བསམ་བློའི་ཡར་རྒྱས་འབྱུང་ཐབས་སུ་ཤེས་ཡོན་གྱི་བསྟི་གནས་ཁག་ཏུ་ཡ་རབས་བཟང་སྤྱོད་སྐོར་རྒྱུན་དུ་སློབ་འཁྲིད་དགོས་པ་སོགས་སེམས་ཅན་ཐམས་ཅད་ལ་ཕན་བདེའི་ལམ་སྟོན་བཀའ་སློབ་སྩལ་བ་ལ་བརྟེན་ནས་ནོ་སྦེལ་ཞི་བདེའི་གཟེངས་རྟགས་ཀྱི་གཙོས།ཨ་རིའི་གྲོས་ཚོགས་ཀྱི་གསེར་གྱི་གཟེངས་རྟགས།མཉམ་འབྲེལ་རྒྱལ་ཚོགས་ཀྱི་ཁོར་ཡུག་བྱ་དགའ་དང༌།ཇོན་ཊེམ་པལ་ཊོན་གཟེངས་རྟགས་སོགས་ཆེ་བསྟོད་དང་གཟེངས་རྟགས་༡༥༢བརྒལ་བ་འབུལ་བཞེས་མཛད་ཡོད།